[{"text_idx": "#000001", "text": "Euskadin turismoaren eboluzioak etengabe egin du gora azken urteetan eta BPGaren % 6,1 adierazten du, gizarte-segurantzara afiliatutako 100.000 langilerekin, Euskadiko guztizkoaren % 10, alegia. Hazkunde horrekin batera jasangarritasun-politikak ezarri dira dagozkien eremu guztietan: ingurumenean, ekonomian eta gizartean."}, {"text_idx": "#000002", "text": "Horregatik guztiagatik, Exceltur 2018ko Monitur txostenak lehenengo Autonomia Erkidegotzat hartu du Euskadi lehiakortasun turistikoan, eta aipamen berezi bat izan du lehiakortasun hori lortzeko Sailak aurrera eramandako politiketako jardun egokiengatik."}, {"text_idx": "#000003", "text": "Turismoa berealdiko garrantzia duen industria bat da jada, eta beraz, merezi du\u201cTurismoaren Aste\u201d bat eskaintzea, eta joerak erakustea, lankidetza-hitzarmenak ezartzea, eta lehiakortasuna eta turismo jasangarri baten garapena bultzatzea."}]